Uznesenie Okresného súdu Prievidza sp. zn. 18C/43/2024 z 18. 9. 2024
Uznesenie Okresného súdu Prievidza z 18. septembra 2024, sp. zn. 18C/43/2024, ECLI:SK:OSPD:2024:3824203477.2
Súd: Okresný súd Prievidza
Spisová značka: 18C/43/2024
ECLI: ECLI:SK:OSPD:2024:3824203477.2
Dátum vydania: 18. 9. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18C/43/2024 3824203477 18. 09. 2024 JUDr. Zuzana Kotríková ECLI:SK:OSPD:2024:3824203477.2
Uznesenie Okresný súd Prievidza v právnej veci žalobcu: Slovenská televízia a rozhlas, IČO: 56 398 255, Mlynská dolina, 845 45 Bratislava, proti žalovanému: A. A. B., nar. XX.XX.XXXX, bytom C. D. XX/X, XXX XX E. C., o zaplatenie 30,92 EUR s príslušenstvom takto rozhodol: I. Konanie z a s t a v u j e. II. Vracia žalobcovi krátený súdny poplatok vo výške 15,00 EUR, po právoplatnosti tohto rozhodnutia, prostredníctvom prevádzkovateľa systému - Slovenskej pošty, a.s., IČO: 36631124, so sídlom Partizánska cesta 9, 975 99 Banská Bystrica. III. Žiadna zo strán sporu n e m á nárok na náhradu trov konania. odôvodnenie: 1. Žalobca sa žalobou podanou na tunajšom súde dňa 22.09.2023 domáhal voči žalovanému zaplatenia 30,92 EUR s príslušenstvom. Podaním zo dňa 17.07.2024, doručeným tunajšiemu súdu dňa 01.08.2024 žalobca vzal žalobu v celom rozsahu späť v reakcii na žalovaným vznesenú námietku premlčania. 2. Podľa § 144 Civilného sporového poriadku žalobca môže vziať žalobu späť. Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 3. Dispozícia so žalobou patrí medzi základné procesné oprávnenia žalobcu. Žalobcovia účinne zobrali späť žalobu v celom rozsahu skôr, než sa začalo predbežné prejednanie sporu alebo pojednávanie (§ 146 ods. 1 druhá veta Civilného sporového poriadku), preto súd podľa § 145 ods. 1 Civilného sporového poriadku konanie zastavil. 4. Podľa § 11 ods. 3 veta prvá a ods. 4 zákona č. 71/1992 Zb. o súdnych poplatkoch a o poplatku za výpis z registra trestov v platnom znení, žalobca má nárok na vrátenie zaplateného súdneho poplatku 25,00 EUR zo žaloby, kráteného o 10 EUR, t.j. vo výške 15,00 EUR. Súd preto krátený súdny poplatok vrátil podľa uvedených zákonných ustanovení žalobcovi. Súdny poplatok vráti žalobcovi spoločnosť Slovenská pošta a.s. ako prevádzkovateľ systému (§ 11 ods. 6 zákona č. 71/1992 Zb.). 5. Nakoľko žiadna zo strán sporu náhradu trov konania nežiada, súd v súlade so zásadou kontradiktórnosti žiadnej zo strán sporu nárok na náhradu trov konania nepriznal. Poučenie: Proti prvému a tretiemu výroku tohto uznesenia možno podať odvolanie v lehote 15 dní odo dňa jeho doručenia v dvoch vyhotoveniach na súde, proti rozhodnutiu ktorého smeruje V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Proti druhému výroku tohto uznesenia nie je prípustné odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824203477.2 (dáta aktuálne k 11. 11. 2026). Záväzné je znenie zverejnené súdom.




